**Prilog ./3**

**Pravila za unutardnevnu raspodjelu**

 **prijenosnih kapaciteta**

**na granici između zona trgovanja**

 **Nezavisnog operatora sistema u BiH (“NOSBiH”)**

**i EMS-a AD Beograd (“EMS”)**

**SADRŽAJ**

[Odjelјak 1. Uvod 7](#_Toc88466056)

[Član 1.1. Opće napomene 7](#_Toc88466057)

[Član 1.2. Procedura dodjele prava na unutardnevni kapacitet 7](#_Toc88466058)

[Član 1.3. Opći aspekti Pravila za unutardnevnu dodjelu kapaciteta 7](#_Toc88466059)

[Odjelјak 2. Opće odredbe 8](#_Toc88466060)

[Član 2.1. Unutardnevni ATC 8](#_Toc88466061)

[Član 2.2. Objavlјivanje relevantnih informacija na internet stranicama NOSBIH-a 8](#_Toc88466062)

[Član 2.3. Specifikacija unutardnevnog ATC-a 8](#_Toc88466063)

[Član 2.4. Garantovanje dodijelјenih unutardnevnih kapaciteta 8](#_Toc88466064)

[Član 2.5. Sekundarno tržište 8](#_Toc88466065)

[Član 2.6. Plaćanja 8](#_Toc88466066)

[Odjelјak 3. Uslovi za učešće 9](#_Toc88466067)

[Član 3.1. Uslovi za registraciju 9](#_Toc88466068)

[Član 3.2. Obavještenje o promjenama 10](#_Toc88466069)

[Odjelјak 4. Isklјučenje korisnika 10](#_Toc88466070)

[Odjelјak 5. Alokaciona platforma 10](#_Toc88466071)

[Član 5.1 Opći uslovi 10](#_Toc88466072)

[Član 5.2 Pristup alokacionoj platformi 11](#_Toc88466073)

[Odjelјak 6. Procedura za dodjelu unutardnevnog kapaciteta 12](#_Toc88466074)

[Član 6.1. Utvrđivanje i objavlјivanje Unutardnevnog ATC-a 12](#_Toc88466075)

[Član 6.2. Dodjela Unutardnevnog ATC-a 12](#_Toc88466076)

[Član 6.3. Obavještenje o rezultatima dodjele kapaciteta 12](#_Toc88466077)

[Odjelјak 7. Korištenje dodijelјenog unutardnevnog kapaciteta 13](#_Toc88466078)

[Član 7.1. Nominacija dodijelјenog unutardnevnog kapaciteta 13](#_Toc88466079)

[Član 7.2. Pravila unutardnevnog usklađivanja 14](#_Toc88466080)

[Odjelјak 8. Otkazivanje procedura unutardnevne dodjele kapaciteta 14](#_Toc88466081)

[Odjelјak 9. Ograničavanje kapaciteta 15](#_Toc88466082)

[Odjelјak 10. Razno 15](#_Toc88466083)

[Član 10.1. Ograničenje odgovornosti 15](#_Toc88466084)

[Član 10.2 Viša sila 15](#_Toc88466085)

[Član 10.3. Očuvanje cjelovitosti 16](#_Toc88466086)

[Član 10.4. Povjerlјivost podataka 16](#_Toc88466087)

[Član 10.5. Rok važenja i dopune i izmjene 16](#_Toc88466088)

[Član 10.6. Zakoni koji se primjenjuju i rješavanje sporova 17](#_Toc88466089)

[Član 10.7. Obavještenja 17](#_Toc88466090)

[Član 10.8. Spisak aneksa 17](#_Toc88466091)

[Aneks 1. Registracioni formular 18](#_Toc88466092)

[Aneks 2. Spisak osoba za kontakt 20](#_Toc88466093)

[Aneks 3. Rokovi za unutardnevne procedure 21](#_Toc88466094)

[Aneks 4. Registracija na alokacionu platformu 22](#_Toc88466095)

Pojmovi i definicije

U *Pravilima za unutardnevnu dodjelu kapaciteta* (uklјučujući anekse i formulare) pojmovi definisani u ovom odjelјku (što se odnosi i na množinu gdje je to neophodno) imaju značenja navedena u ovom odjelјku (osim ako kontekst ne zahtijeva drugačije).

|  |  |
| --- | --- |
| **Alokaciona platforma** | elektronska web aplikacija sa ograničenim pristupom kojom upravlјa *Dodjelјivač prijenosnog kapaciteta* dostupna na adresi <https://scheduling.nosbih.ba/External-Scheduling-Client/>. Unutardnevna alokacija koju provodi *Dodjelјivač prijenosnog kapaciteta* vrši se preko *alokacione platforme.* |
| **Vanredne situacije** | uslovi, događaji ili okolnosti koji na osnovu stručne ocjene *NOSBiH-a* ili *EMS-a* dovode u rizik sigurnost isporuke, snabdijevanja ili prijenosa električne energije, ili tehničku bezbjednost predmetnog nacionalnog prijenosnog sistema, ili njegovog značajnijeg dijela |
| **Viša sila** | uslovi, događaji, ili okolnosti koji su, kao i njihove poslјedice, van realne kontrole *NOSBiH-a* ili *EMS-a*, a ne mogu se spriječiti ni prevazići na osnovu realnih predviđanja i djelovanja, kao što su (ne ograničavajući se na međunarodne nametnute slobodne tokove električne energije) atmosferske pojave koje nisu mogle biti izbjegnute zbog njihovog uzroka obima, ili trajanja, zatim, neočekivane ili neizbježne havarije, odnosno, ograničenja rada proizvodnih kapaciteta, ako *NOSBiH* ili *EMS* protiv njih mogu preduzeti jedino mjere kojima se ugrožava sigurnost isporuke i snabdijevanja, kao i sve ono što ne može biti riješeno mjerama kojima sa tehničke, finansijske ili ekonomske tačke gledišta realno raspolažu *NOSBiH* ili *EMS* |
| **Dnevna aukcija** | aukcija obavlјena u skladu sa *Pravilima za dnevne aukcije* za raspodjelu prijenosnihkapaciteta na granici izmežu zona trgovanja EMS-a AD Beograd (”EMS””) i Nezavisnog operatora sistema u Bosni i Hercegovini (”NOSBiH”) |
| **Dodijelјeni kapacitet** | *kapacitet* koji je dodijelјen u godišnjim, mjesečnim i dnevnim alokacionim procedurama |
| **Dodijelјeni unutardnevni kapacitet** | *kapacitet* dobijen kao rezultat alokacionog postupka koji provodi *Dodjelјivač prijenosnog kapaciteta* u unutardnevnoj alokacionoj proceduri na način definisan u odjelјku 6 *Procedura za raspodjelu unutardnevnog kapaciteta* |
| **Dodjelјivač prijenosnog kapaciteta** | *NOSBiH* (u funkciji *Dodjelјivača prijenosnog kapaciteta)* *NOSBiH* podliježe svim pravima i odgovornostima koje su dodijelјene *Dodjelјivaču prijenosnog kapaciteta* |
| **EIC kod** | identifikacioni kod koji služi za jasnu identifikaciju subjekata u prekograničnoj razmjeni *EIC kodove* izdajulokalne kancelarije za izdavanje, a lista sa izdatim kodovima se objavlјuju na internet stranici *ENTSO-E:*<https://www.entsoe.eu/fileadmin/korisnik_upload/edi/library/eic/cds/area.htm>. |
| **EMS (EMS AD Beograd)** | preduzeće sa sjedištem u Beogradu, Kneza Miloša 11, Srbija koje je registrovano kod Agencije za privredni registar Republike Srbije pod matičnim brojem 20054182 |
| **ENTSO-E** | udruženje evropskih operatora prijenosnih sistema za električnu energiju |
| **Zona trgovanja** | Najveće geografsko područje unutar kojeg sudionici na tržištu mogu razmjenjivati energiju bez raspodjele prijenosnog kapaciteta.  |
| **Zahtjev** | zahtjev koji *korisnik* šalјe da bi stekao pravo na *unutardnevni ATC* |
| **Identifikacija ugovora o kapacitetu /*Capacity Agreement Identification*/** (u dalјem tekstu “**CAI**”) | oznaka koja na jedinstven način identifikuje *pravo na kapacitet,* odnosno pravo na unutardenvni kapacitet |
| **ITR (Interconnection Trade Responsible) / Strana odgovorna za interkonektivnu razmjenu /** | učesnik na tržištu koga *operatori prijenosnih sistema* prepoznaju kao odgovornog za prijavu po *dodijelјenom kapacitetu* On mora biti identifikovan *EIC kodom*. Sa strane *EMS-a*, to je učesnik na tržištu sa važećim ugovorom o balansnoj odgovornosti zaklјučenim sa *EMS-om.* Sa strane *NOSBiH-a*, to je pravno lice koje posjeduje Licencu za djelatnost međunarodne trgovine električnom energijom, koju je izdala Državna regulatorna komisija za električnu energiju u BiH. |
| **Kapacitet** | prekogranični prijenosni kapacitet u MW |
| **Korisnik** | učesnik na tržištukoji ispunjava preduslove za učešće u proceduri dodjele unutardnevnogkapaciteta najmanje jedne od strana (*NOSBiH* i *EMS*) u skladu sa članom 3.1 ovih *pravila* |
| **Metod prve prijave /*First come - First serve method*/** | metod dodjele kod kojeg se *zahtjevi korisnika* do vrijednosti *unutardnevnog ATC-a* obrađuju isklјučivo na osnovu vremena njihovog prijema i bez primjene bilo kojih drugih kriterijuma |
| **Nominacija** | obaveza *korisnika* da *operatore prijenosnih sistema* obavijesti o svojim *planovima razmjena* izraženim kao snaga razmjene u MW koja se kreće do vrijednosti definisane dodijelјenim *pravom na kapacitet*, ili koja je jednaka vrijednosti dodijelјenog *prava na unutardnevni kapacitet* |
| **NOSBIH (Nezavisni operator sistema u Bosni i Hercegovini)** | pravno lice sa registrovanim sjedištem u Sarajevu, Ulica Hifzi Bjelavca 17, Bosna i Hercegovina, upisano u Registar pravnih lica BiH koji se vodi u Ministarstvu pravde BiH pod brojem: 08-50.3-7-3/05 |
| **Nosilac prava na kapacitet** | pravno lice (*korisnik*) koji je dobio unutardnevni *kapacitet* u toku postupka unutardnevne dodjele kapaciteta |
| **Ograničavanje dodijelјenih kapaciteta** | smanjenje *kapaciteta* između zona trgovanja *EMS-a* i *NOSBiH-a* u slučaju *više sile* ili u *vanrednim situacijama* kada *EMS* i *NOSBiH* moraju hitno djelovati |
| **Operator prijenosnog sistema** | pravno lice odgovorno za rad, osiguranje održavanja i, ako je potrebno, razvoj prijenosnog sistema u datoj oblasti, a, gdje se to može primijeniti, i njegovih interkonekcija sa drugim sistemima, kao i za osiguranje dugoročne sposobnosti sistema za ispunjavanje realnih potreba za prijenosom električne energije |
| **Operatori prijenosnih sistema** | operatori prijenosnog sistema koji učestvuju u zajedničkoj alokacionoj proceduri, tj. *NOSBiH* i *EMS* |
| **Plan razmjene** | *Prekogranična transakcija* koju dostavlјa *korisnik*, u kojoj navodi snagu u MW za svaki sat nekog dana |
| **Pravila za unutardnevnu dodjelu kapaciteta** | pravila za unutardnevnu raspodjelu prijenosnih kapaciteta na granici između zona trgovanja Nezavisnog operatora sistema u BiH(*“*NOSBiH*“*) i EMS-a AD Beograd (“EMS“)  |
| **Pravo na kapacitet**  | pravo (*korisnika)* da koristi *dodijelјeni kapacitet* za prijenos električne energije, izražen u MW |
| **Prekogranična transakcija** | fizička razmjena električne energije između zona trgovanja *EMS-a* i *NOSBiH-a* |
| **Radni dan** | kalendarski dani od ponedjelјka do petka, sa izuzetkom državnih praznika u BiH |
| **Raspoloživi unutardnevni prijenosni kapacitet** (u dalјem tekstu: “**Unutardnevni ATC**”) | dio neto prijenosnog kapaciteta (NTC) koji ostaje raspoloživ nakon dnevne alokacione procedure (uzimajući u obzir efekte netovanja na osnovu prijave u suprotnom smjeru) i nakon svake faze unutardnevne alokacione procedure |
| **SEV** | srednjoevropsko vrijeme |
| **Uredba EU** | uredba br. 714/2009 Evropskog parlamenta i vijeća od 13. jula 2009. godine o uslovima za pristup mreži za prekogranične razmjene električne energije |

# Odjelјak 1. Uvod

### Član 1.1. Opće napomene

*Pravila* *za unutardnevnu dodjelu kapaciteta* propisuju rokove i uslove koji su dogovoreni između *NOSBiH-a* i *EMS-a* u svojstvu *operatora prijenosnog sistema* u njihovim regulacionim oblastima, u svrhu dodjele i korištenja *unutardnevnog ATC-a* u oba smjera, na granici BiH - Srbija. Dodjela i korištenje *unutardnevnog ATC-a* nije komercijalno motivisana aktivnost, već je njen cilј da se obezbijedi transparentna metoda upravlјanja zagušenjem.

*Pravila za unutardnevnu dodjelu kapaciteta* uređuju dodjelu i korištenje *unutardnevnog ATC-a*.

Unutardnevne procedure opisane u ovim *Pravilima za unutardnevnu dodjelu kapaciteta* su u skladu sa važećim pravilima koja se odnose na sigurnost prijenosnog sistema i ne utiču na obim i korištenjekapaciteta koji je već dodijelјen u godišnjim, mjesečnim i dnevnim aukcijama.

### Član 1.2. Procedura dodjele prava na unutardnevni kapacitet

*Unutardnevni ATC* se dodjelјuje u obliku prava na unutardnevni kapacitet koja su *nosioci prava na kapacitet* obavezni da koriste u punom iznosu. *Unutardnevni ATC* dodjelјuje *dodjelјivač* *prijenosnog kapaciteta,* po *metodi prve prijave*, saglasno Odjelјku 6.

U sklopu *Pravila za unutardnevnu dodjelu kapaciteta* *NOSBiH* postupa kao *dodjelјivač prijenosnog kapaciteta* u ime *NOSBiH-a* i *EMS-a*.

*NOSBiH* ili *EMS* mogu da bez prethodnog *obavještenja*, u bilo koje vrijeme obustave ili prekinu postupke raspodjele iz *Pravila za unutardnevnu dodjelu kapaciteta* u slučajevima kao što su npr. oni navedeni u članu 5.1 ili Odjelјku 8.

Sve relevantne informacije u skladu sa članom 2.2 su dostupne na internet stranicama *NOSBiH-a* ([www.nosbih.ba](http://www.nosbih.ba) ).

### Član 1.3. Opći aspekti Pravila za unutardnevnu dodjelu kapaciteta

*Pravila za unutardnevnu dodjelu kapaciteta* opisuju, između ostalog, i uslove koje učesnici na tržištu moraju da ispune kako bi mogli da pristupe i koriste *unutardnevni ATC*. Ograničenje odgovornosti je definisano članom 10.1. *Operatori prijenosnih sistema* mogu zajednički da vrše izmjene i dopune *Pravila* *za unutardnevnu dodjelu kapaciteta* kako bi pobolјšali ili razjasnili odredbe i procedure i popunili praznine u skladu sa članom 10.5.

*Pravila* *za unutardnevnu dodjelu kapaciteta* ne pokrivaju opće aspekte pristupa sistemu radi korištenja dodijelјenih kapaciteta*,* osim ukoliko to nije drugačije propisano u ostalim odredbama ovih pravila. *NOSBiH* i *EMS* izvršavaju usluge prijenosa saglasno zakonskim odredbama koje se odnose na pristup sistemu u svakoj regulacionoj oblasti i važećim pravilima o radu *NOSBiH-a* i *EMS-a.*

# Odjelјak 2. Opće odredbe

### Član 2.1. Unutardnevni ATC

Metodologija za izračunavanje *unutardnevnog ATC* za granicu Bosna i Hercegovina - Srbija se zasniva na *ENTSO-E* metodologiji uzimajući u obzir potvrđene planove razmjene po godišnjem, mjesečnom i dnevnom kapacitetu i efekat netovanja.

### Član 2.2. Objavlјivanje relevantnih informacija na internet stranicama NOSBIH-a

Na internet stranicama *NOSBiH-a* posebno se objavlјuju slјedeće informacije:

a) *Pravila* *za unutardnevnu dodjelu kapaciteta* (važeća verzija);

b) imena, brojevi faksa i telefona, adrese elektronske pošte kontakt osoba iz *NOSBiH-a*;

v) korisničko upustvo za *alokacionu platformu*;

g) ostale relevantne informacije.

### Član 2.3. Specifikacija unutardnevnog ATC-a

*Unutardnevni ATC* se nudi kao cjelobrojna vrijednost u MW, sa minimalnom vrijednošću od 1 MW. *Unutardnevni ATC* se nudi posebno za svaki sat.

### Član 2.4. Garantovanje dodijelјenih unutardnevnih kapaciteta

*Unutardnevni ATC* se nudi po čvrstim uslovima, osim u slučaju ograničavanja u *vanrednim situacijama* ili zbog *više sile* nakon preduzimanja svih drugih raspoloživih mjera u skladu sa odgovarajućim nacionalnim zakonodavstvom.

U slučaju *ograničavanja dodijelјenih kapaciteta,* *NOSBiH* i *EMS* će umanjiti *dodijelјeni unutardnevni kapacitet* u skladu sa Odjelјkom 9. *Korisnik* nema pravo na finansijsku nadoknadu koja se odnosi na *dodijelјeni unutardnevni kapacitet.*

### Član 2.5. Sekundarno tržište

Prijenos prava ili preprodaja *dodijelјenog unutardnevnog kapaciteta* nije moguća.

###  Član 2.6. Plaćanja

*Nosilac prava na kapacitet* ne plaća naknadu za rezervaciju ili korištenje *dodijelјenog unutardnevnog kapaciteta*.

# Odjelјak 3. Uslovi za učešće

### Član 3.1. Uslovi za registraciju

Da bi učestvovao u postupku dodjele unutardnevnog *kapaciteta* i koristio *dodijelјeni unutardnevni kapacitet* koji je proistekao iz tog postupka, učesnik na tržištu mora da postupa u skladu sa svim zahtjevima navedenim u *pravilima* *za unutardnevnu dodjelu kapaciteta* i da ispuni slјedeće preduslove:

* **na strani *NOSBiH-a*** – da je pravno lice koje poseduje Licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH i koje se za učešće na dodjeli kapaciteta registrovala kod *NOSBiH-a (* bosanskohercegovački *ITR)*
* **na strani *EMS-a*** – da je pravno lice ili preduzetnik koji je zaklјučio ugovor o balansnoj odgovornosti sa *EMS*-om (srpski *ITR).*

Lista registrovanih bosanskohercegovačkihi srpskih *ITR-a* za mjesec M se objavlјuje na internet stranicama *NOSBIH-a* ([www.nosbih.ba](http://www.nosbih.ba)) i *EMS-a* ([www.ems.rs](http://www.ems.rs) ) najmanje tri (3) radna dana prije prvog dana mjeseca na koji se obavještenje odnosi.

Učesnik na tržištu je takođe dužan da pošalјe *NOSBIH-u*, koji ima ulogu *dodijelјivača* *prijenosnog kapaciteta*, tri potpisana primjerka Registracionog formulara (videti Aneks 1 koji uklјučuje i izjavu o prihvatanju *Pravila* *za unutardnevnu dodjelu kapaciteta*.Učesnici su u obavezi da dostave izvod iz privrednog registra preduzeća, kao i potvrdu o registraciji poreskog obveznika, samo u slučaju ako te dokumente nisu dostavili prilikom procesa registracije za dnevne aukcije.

Tri potpisana primjerka Registracionog formulara moraju da se dostave *dodijelјivaču prijenosnog kapaciteta* u pismenoj formi, poštom, preko dostavlјača/kurira ili lično (vidjeti Aneks 2). Smatraće se da Registracioni formular nije ni podnijet ukoliko je dostavlјen faksom ili elektronskom poštom ili ukoliko je nepotpun, o čemu će *dodijelјivač prijenosnog kapaciteta* obavijestiti podnosioca, uz navođenje razloga zbog kojih registracija nije izvršena.

*Dodijelјivač prijenosnog kapaciteta* može da traži dopunu informacija dostavlјenih u Registracionim formularima i u njihovim prilozima u primjerenom roku.

Obavještenje o potvrdi ili neprihvatanju registracije će biti poslato elektronskom poštom na adresu unijetu u Registracioni formular.

Učesnik na tržištu je dužan da dostavi sve zahtijevane dokumente najmanje pet (5) *radnih dana* prije planiranog početka učešća u procedurama za unutardnevnu dodjelu kapaciteta. Ako se ovaj krajnji rok propusti, *operatori prijenosnog sistema* tom *učesniku na tržištu* ne mogu da garantuju učešće u dodjeli kapaciteta.

Registrovan učesnik na tržištu koji ispuni sve uslove navedene u ovom članu se smatra *korisnikom.*

### Član 3.2. Obavještenje o promjenama

Uslovi za učešće navedeni u *Pravilima* *za unutardnevnu dodjelu kapaciteta* moraju da se ispune u svakom trenutku prilikom učešća u postupcima za dodjelu unutardnevnih kapaciteta. *Korisnik* je dužan da oba *operatora prijenosnih sistema,* odmah, u pismenoj formi, obavijesti o bilo kakvim promjenama koje utiču na ispunjenje zadatih uslova.

Promjene podataka o kontakt osobama *korisnika* i izjave navedene u formularima koje je dostavio *korisnik* moraju da se saopće *operatorima prijenosnih sistema* u pismenoj formi, u roku od sedam (7) dana.

# Odjelјak 4. Isklјučenje korisnika

Ako bi *korisnik* na bilo koji način:

1. prekršio *Pravila* *za unutardnevnu dodjelu kapaciteta* (posebno, bez ograničenja samo na njega, ako krši Odjelјak 6);
2. ponašao se tako da štetno utiče na, ili je prijetnja konkurentnosti u procedurama dodjele unutardnevnog kapaciteta;
3. objavio bankrot, postao nesolventan, ili ako mu se obustavi plaćanje;
4. postane predmet zahtjeva za bankrot, nesolventnost ili obustavu plaćanja,

takvog *korisnika* će, *NOSBiH,* odnosno *EMS,* poslije potvrde drugog *operatora prijenosnog sistema,* bez odlaganja isklјučiti iz procedura za dodjelu unutardnevnih kapaciteta. *Korisnik* će odmah biti obaviješten o isklјučenju putem faksa i elektronske pošte.

# Odjelјak 5. Alokaciona platforma

### Član 5.1 Opći uslovi

*Dodjelјivač prijenosnog kapaciteta* će organizovati i provoditi zajedničke dodjele *unutardnevnog ATC* elektronskim putem u korisničkom okruženju *alokacione platforme.*

*Dodjelјivač prijenosnog kapaciteta* će obezbijediti *korisnicima* dokumentaciju *alokacione platforme* (na web sajtu http://www.nosbih.ba) i operativna upustva vezana za korištenje *alokacione platforme*, kao i *korisničku* podršku.

*Dodjelјivač prijenosnog kapaciteta* zadržava pravo da promijeni provođenje poslovnih aktivnosti ili da suspenduje proces u opravdanim slučajevima, naročito kada nastupe slјedeći tehnički problemi: opći kolaps interneta, kolaps svih internet veza *alokacione platforme*, kolaps *alokacione platforme* (servera, baze podataka ili greške u aplikaciji *alokacione platforme*) ili kolaps sistema za prijavu planova rada.

Svi *korisnici alokacione platforme* će bez odlaganja biti obaviješteni o stvarnoj operativnoj situaciji.

Prijem podataka će biti važeći samo ako su podaci prihvaćeni u *alokacionoj platformi* prije definisanog krajnjeg roka.

Da bi se učestvovalo u alokacionoj proceduri, potrebno je podnijeti *zahtjev* preko *alokacione platforme. Zahtjev* koji ne ispunjava neki od uslova navedenih u *Pravilima za unutardnevnu dodjelu kapaciteta* će biti odbijen*. Korisnik* će dobiti poruku sa statusom *zahtjeva* preko *alokacione platforme. Dodijelјeni unutardnevni kapacitet*  ne može biti izmijenjen niti poništen.

### Član 5.2 Pristup alokacionoj platformi

*Alokaciona platforma* je dostupna svim *korisnicima* koji imaju web pretraživač i korisnički nalog dobijen od *dodjelјivača prijenosnog kapaciteta*. Nije potrebna dodatna instalacija niti modifikacija softvera.

Za pristup *alokacionoj platformi* koristi se SSL/TLS (Secure Sockets Layer/Transport Layer Security)sertifikat.

Nakon što se *korisnik* registruje, na *alokacionoj* *platformi* se otvara njegov korisnički nalog. *Korisnik* je dužan da dostavi kompletno popunjen i potpisan zahtjev za registraciju na alokacionoj platformi (videti Aneks 5). Potpisivanjem ovog zahtjeva *korisnik* prihvata obaveze i pravila ponašanja utvrđena *Pravilima za unutardnevnu dodjelu kapaciteta*. Zahtjev mora sadržavati potpune i tačne informacije. *Dodjelјivač prijenosnog kapaciteta* će formirati korisnički nalog i lozinku u roku od tri (3) radna dana nakon dobijanja zahtjeva za registraciju na alokacionoj platformi.

Svaki *korisnik* koji ima korisnički nalog biće obaviješten obavještava o uspostavlјanju ili modifikaciji korisničkog naloga putem elektronske pošte na kontakt adresu koja je navedena u zahtjevu. Informacije koje *dodjelјivač prijenosnog kapaciteta* šalјe putem elektronske pošte trebaju obuhvatiti ulazni klјuč koji se sastoji od korisničkog imena (login) i lozinke, kad je reč o novom korisničkom nalogu. *Korisnik* je dužan da promijeni lozinku u toku prvog prijavlјivanja.

*Dodjelјivač prijenosnog kapaciteta* ima pravo da provjeri informacije navedene u Zahtjevu za registraciju na alokacionoj platformi koji pošalјu potencijalni *korisnici* i da ne otvori korisnički nalog u slučaju bilo kakvog neslaganja između datih podataka ili postojanja sumnje u njihovu tačnost. *Dodjelјivač prijenosnog kapaciteta* ima pravo da *korisniku* onemogući pristup *alokacionoj platformi* ukoliko pronađe bilo kakva neslaganja.

*Korisnik* je dužan da sve informacije koje se odnose na pristup *alokacionoj platformi* čuva kao lične i povjerlјive i biće odgovoran za bilo kakve direktne, ili indirektne štete koje su rezultat bilo kakvog neovlašćenog otkrivanja takvih informacija. *Dodjelјivač prijenosnog kapaciteta* nije odgovoran ni za kakvo neovlašćeno korištenje korisničkog imena i lozinke.

*Korisnik* ima jedan, jedinstveni ulazni klјuč zaunutardnevne i dnevne dodjele kapaciteta.

# Odjelјak 6. Procedura za dodjelu unutardnevnog kapaciteta

### Član 6.1. Utvrđivanje i objavlјivanje Unutardnevnog ATC-a

*NOSBiH* će odrediti *unutardnevni ATC* u svakom smjeru i za svaki sat, u skladu sa metodologijom opisanom u članu 2.1.

Vrijednosti *unutardnevnog ATC-a* za dan D će biti dostupne na *alokacionoj platformi* najkasnije u 18:00h (SEV) u danu D-1.

U slučaju dodatnih ograničenja u prijenosnim sistemima (koja nisu mogla da se predvide kada se proračunavao mjesečni NTC), vrijednosti *unutardnevnog ATC-a* se mogu korigovati. *NOSBiH* ima pravo da u toku dana izmijeni *unutardnevni ATC* na *alokacionoj platformi*.

*Unutardnevni ATC* za određeni sat se umanjuje za vrijednost već *dodijelјenog unutardnevnog kapaciteta* za taj sat i objavlјuje se na *alokacionoj platformi*.

### Član 6.2. Dodjela Unutardnevnog ATC-a

Samo *korisnici* koji su se uspešno registrovali i koji su potpuno ispunili uslove definisane u Odjelјku 3 mogu da podnesu *zahtjev* za *unutardnevni ATC*. Podnošenje *zahtjeva*, kao i preuzimanje rezultata, se vrši isklјučivo preko *alokacione platforme*.

*Zahtjev* (za dan D) se dostavlјa *NOSBiH-u* preko *alokacione platforme*  počevši od 18:00h (SEV) u danu D-1, najkasnije 60 minuta prije početka prvog sata na koji se unutardnevna *prekogranična transakcija* odnosi. Minimalni zahtijevani kapacitet je 1 MW, a maksimalni je jednak vrijednosti *unutardnevnog ATC-a*. U okviru jednog *zahtjeva*, samo jedna vrijednost kapaciteta može da se zahtijeva za jedan smjer i jedan ili više sati u danu D.

### Član 6.3. Obavještenje o rezultatima dodjele kapaciteta

*Zahtjev* svakog *korisnika* će se obraditiu *alokacionoj platformi* uz primjenu *metode prve prijave* i *korisnik* će preko *alokacione platforme* biti odmah obaviješten o rezultatu. U slučaju da je *zahtjev* prihvaćen, *korisnik* će dobiti prava na kapacitet sa *CAI*. *NOSBiH i EMS* će odmah ovlastiti *korisnika* sa *CAI* da upotrijebi pravo na unutardnevni kapacitet(unošenjem prava na unutardnevni kapacitetu sisteme za prijavu planova rada) te omogućiti prijavu planova rada u skladu sa lokalnim pravilima.

Opće informacije i rezultati o dodijelјenom unutardnevnom kapacitetu za dan D će biti objavlјeni na internet stranicama *NOSBIH-a* (www.nosbih.ba) najkasnije do 18:00h (SEV) u danu D+1.

# Odjelјak 7. Korištenje dodijelјenog unutardnevnog kapaciteta

*Nosilac prava na kapacitet* i svaki njegov prekogranični partner (u dalјem tekstu: partner) su obavezni da koriste cjelokupni iznos prava na unutardnevni kapacitet. *Dodijelјeni unutardnevni kapacitet* potrebno je iskoristiti najkasnije 60 minuta nakon dobijanja prava na korištenje, u protivnom *nosilac prava na kapacitet* gubi pravo na dodijelјeni unutardnevni kapacitet. *Nosilac prava na kapacitet* nominuje *dodijelјeni unutardnevni kapacitet*  *NOSBiH-u* ili *EMS-u* koristeći “M:N” princip za prijavu *planova razmjene*. Ovaj princip znači da se prijava unutardnevnih *planova razmjene* po osnovu *dodijelјenog kapaciteta* ostvaruje kroz jednu ili više transakcija po smjeru, sa jednim ili više prekograničnih partnera, pri čemu je jedan od učesnika u transakciji uvek *nosilac prava na kapacitet*. U ovom slučaju, *nominovana* vrijednostkapaciteta je jednaka pravu na unutardnevni kapacitetdobijenom u toku unutardnevnog procesa za svaki sat i smjer, i ova vrijednost u potpunosti odgovara *nominaciji* partnera. Ovu obavezu prati i nadzire *dodjelјivač prijenosnog kapaciteta*.

*Nosilac prava na kapacitet* koji prekrši obavezu korištenja cjelokupnog dodijelјenog kapaciteta tri (3) puta u toku jedne (1) kalendarske godine gubi pravo da učestvuje u raspodjeli unutardnevnog kapaciteta u periodu od tri (3) mjeseca, o čemu ga obavještava *dodjelјivač prijenosnog kapaciteta*. Smatra se da je obaveza prekršena kada *nosilac prava na kapacitet* (ili njegov partner) ne koristi (ili koristi delimično) dodijelјen kapacitet najmanje jedan (1) sat u periodu za koji ga je dobio. Svaki sat u kojem se ne koristi pravo na unutardnevni kapacitet smatra se kršenjem obaveze. Gubitak prava nastupa datumom navedenim u obavještenju, koji može biti najranije dan nakon što *dodjelјivač prijenosnog kapaciteta* primi zahtjev od *operatora prijenosnog sistema.*

Korištenje rezervisanih prijenosnih *kapaciteta* se vrši dostavom *planova razmjene* *NOSBiH-a* i *EMS-a,* u skladu sa propisanim uslovima za pristup sistemu u svakoj regulacionoj oblasti i važećim tržišnim pravilima *NOSBiH-a* i *EMS-a*.

### Član 7.1. Nominacija dodijelјenog unutardnevnog kapaciteta

*Nominaciju* unutardnevnih *planova razmjena* vrše *nosilac prava na kapacitet* i jedan ili više njegovih partnera kroz postojeće sisteme za prijavu planova razmjena oba *operatora prijenosnih sistema,* u skladu sa lokalnim pravilima.

*Nominacija* mora biti obavljena najmanje 45 (četrdesetpet) minuta (H-0h45min) prije početka prvog sata (H) za koji je unutardnevni *plan razmjene* nominovan.

Nominaciju je potrebno izvršiti kod oba *operatora prijenosnih sistema* do istog korekcionog usaglašavanja*.*

Ista pravila i formati podataka se koriste za postupak prijavlјivanja *planova razmjene* kao i kod prijave dnevnih *planova razmjene* te planova baziranih na mjesečnim i godišnjim *pravima na kapacitet*.

Otkazivanje već nominovanih i potvrđenih programa mora biti obavlјeno nominacijom u suprotnom smjeru za sate na koje se to otkazivanje odnosi. Ova nominacija treba biti urađena najkasnije 45 minuta prije početka otkazivanja.

### Član 7.2. Pravila unutardnevnog usklađivanja

Unutardnevno usklađivanje se provodi poslije svake dodjele unutardnevnogkapaciteta i svake nove *nominacije*.

Usklađivanje između *operatora prijenosnih sistema* će se vršiti između H-0h45min i H-0h 30min prije početka prvog sata nominovanih unutardnevnih *planova razmjena*, a potvrda *nominacije* će se izvršiti najkasnije u H-0h15min.

Usklađivanje se vrši za cio dan.

Prijavlјeni unutardnevni *plan razmjene* može biti potpuno prihvaćen ili odbijen u skladu sa rezultatima usklađivanja.

Ako nema potvrde o usklađenosti *nominacije* do H–0h30min, svi prijavlјeni unutardnevni *planovi razmjena* povezani sa tom *nominacijom* se svode na nižu vrijednost.

U slučaju neslaganja između unutardnevnih *planova razmjena* prijavlјenih s obje strane granice, *NOSBiH* i *EMS* imaju pravo da izmijene i postave niže vrijednosti na prijavlјene unutardnevne *planove razmjena*. *NOSBiH* i *EMS* ni u kom slučaju neće biti odgovorni za bilo kakav gubitak profita, poslovni gubitak, ni za bilo koje druge indirektne, sporedne, posebne ili poslјedične štete.

# Odjelјak 8. Otkazivanje procedura unutardnevne dodjele kapaciteta

U slučaju *vanredne situacije* ili *više sile*, nakon što *NOSBiH* i *EMS* preduzmu sve raspoložive mjere u skladu sa nacionalnim zakonodavstvom, *dodjelјivač prijenosnog kapaciteta* može da otkaže unutardnevnu dodjelu kapaciteta ili da umanji vrijednosti *unutardnevnog ATC-a*. U tim slučajevima vrijednosti *unutardnevnog ATC-a* za odgovarajuće sate se odmah postavlјaju na 0 ili drugu dogovorenu vrijednost. *Unutardnevni ATC* ostaje nepromijenjen dok se oba *operatora prijenosnih sistema* ne dogovore da povuku otkazivanje unutardnevne procedure ili smanjenje *unutardnevnog ATC-a*.

Procedura unutardnevne dodjele kapaciteta može se otkazati ili prekinuti zbog ozbilјnih poremećaja u funkcionisanju interneta, *alokacione platforme* i ostalihinformacionih sistema koje *NOSBIH* ili *EMS* koriste u unutardnevnom procesu i u ovom slučaju neće biti finansijske kompenzacije prema *nosiocu prava na kapacitet* u slučaju nemogućnosti korištenja dodijelјenog kapaciteta.

U slučaju navedenih okolnosti, *NOSBiH* će o tome obavijestiti sve *korisnike* informacijom na svojim internet stranicama*,* ako je to moguće.

# Odjelјak 9. Ograničavanje kapaciteta

U slučajevima *ograničavanja dodijelјenih kapaciteta,* primijeniće se slјedeći redoslijed smanjenja kapaciteta:

1. *kapacitet* dodijelјenu unutardnevnoj dodjelikapaciteta;
2. *kapacitet* dodijelјen u dnevnoj aukciji;
3. *kapacitet* obećan i dodijelјen u mjesečnoj aukciji;
4. *kapacitet* obećan i dodijelјen u godišnjoj aukciji.

U okviru svake od gore navedenih grupa *kapaciteta*, primijeniće se proporcionalno smanjenje, pri čemu će se smanjeni kapacitet zaokružiti na nižu cjelobrojnu vrijednost u MW.

*NOSBiH* i *EMS* su dužni da *nosioca prava na kapacitet* na koga ovo utiče i njegovog partneraodmah obavijeste o smanjenju.

*Nosilac prava na kapacitet* nema pravo na finansijsku nadoknadu za smanjenje kapaciteta koji mu je dodijelјen u postupku dodjele unutardnevnog kapaciteta.

# Odjelјak 10. Razno

### Član 10.1. Ograničenje odgovornosti

*Operatori prijenosnih sistema*, bilo zajedno ili odvojeno, neće biti odgovorni *nosiocu prava na kapacitet* ni za kakve štete nastale zbog njegovog učešća ili njegove nemogućnosti da učestvuje u postupku dodjele unutardnevnog *kapaciteta*. *Nosilac prava na kapacitet*, solidarno i pojedinačno, *operatore prijenosnih sistema* oslobađa odgovornosti u vezi sa potraživanjima trećih lica povezanim sa takvim štetama. Ni *NOSBiH ni EMS,* ni u kom slučaju, neće biti odgovorni za eventualni gubitak profita, poslovni gubitak, niti za bilo koje druge indirektne sporedne, posebne ili poslјedične štete.

*NOSBiH* i *EMS* se obavezuju da izvršavaju odredbe *pravila* *za unutardnevnu dodjelu kapaciteta* profesionalno kao poslovni subjekti i operatori regulacionih oblasti, u skladu sa *Uredbom EU* te zakonima i propisima koje su donijeli nadležni organi BiH i Srbije.

### Član 10.2 Viša sila

*NOSBiH* ili *EMS* se neće smatrati odgovornim za neizvršenje, pogrešno izvršenje, ili kašnjenje izvršenja obaveza proisteklih iz *Pravila* *za unutardnevnu dodjelu kapaciteta*, u mjeri u kojoj su takvo neizvršenje, pogrešno izvršenje ili kašnjenje izvršenja obaveza nastalih zbog okolnosti na koje strana koja ima obaveze nije mogla da utiče (uklјučujući, ali ne ograničavajući se na, *višu silu)* i za koje relevantna strana nije odgovorna, odnosno, okolnosti koje ne mogu biti riješene mjerama koje *NOSBiH* ili *EMS* sa tehničke, finansijske ili ekonomske tačke gledišta realno mogu da preduzmu.

### Član 10.3. Očuvanje cjelovitosti

Bez obzira na posebne odredbe koje se nalaze u *Pravilima* *za unutardnevnu dodjelu kapaciteta,* nikakva izmjena ugovora između *NOSBiH-a* ili *EMS-a* s jedne strane i *korisnika* s druge strane, ne može biti izvršena ako je *NOSBiH* i *EMS* nisu potvrdili, izvršili i u pismenoj formi dostavili putem faksa ili elektronske pošte. Ako bilo koji dio *Pravila* *za unutardnevnu dodjelu kapaciteta* ili njihovih aneksa postane nevažeći, nezakonit, ili neizvršiv, preostali dijelovi moraju i dalјe ostati na snazi i primjenjivati se te na njih to ne bi trebalo da utiče. Bilo koji nevažeći, nezakoniti, ili neizvršivi dio, ili odredbe, moraju biti zamijenjene važećim, zakonitim i primjenlјivim dijelovima ili odredbama, da bi što je moguće prije i bolјe bio ostvaren namjeravani ekonomski i pravni efekat.

### Član 10.4. Povjerlјivost podataka

Tokom rada prema *Pravilima* *za unutardnevnu dodjelu kapaciteta,* *NOSBiH* ili *EMS* i s njima povezana lica mogu da imati pristup povjerlјivim podacima *korisnika*. Povjerlјivi podaci obuhvataju sve informacije dostavlјene u pismenoj formi koje su označene kao “povjerlјive”, ali i informacije date u nekoj drugoj formi, ako je osobi kojoj su takve informacije date, prije ili prilikom otkrivanja tih informacija, bilo predočeno da je riječ o povjerlјivim podacima. *NOSBiH* i *EMS* su saglasni da se povjerlјivi podaci čuvaju i da ih ne otkrivaju bez prethodne saglasnosti *korisnika,* odnosno da povjerlјive podatke, bilo u kojoj formi, ne stave na raspolaganje nekom trećem licu niti da povjerlјive podatke ne upotrijebe bilo u kakve svrhe koje nisu u vezi sa odredbama *Pravila* *za unutardnevnu dodjelu kapaciteta,* osim po nalogu državnih organa.

Odredbe ovog člana se neće primjenjivati na podatke otkrivene *NOSBiH-u* ili *EMS-u*, ako su:

* prije otkrivanja, ti podaci bili poznati u javnosti, ili ako poslije otkrivanja postanu poznati javnosti, ali ne greškom *NOSBiH-a* i *EMS-a*,
* prije otkrivanja već bili poznati *NOSBiH-u* i *EMS-u* ,
* poslije otkrivanja, *NOSBiH* i *EMS* iste podatke primili od trećeg lica koje prema *korisniku* nema obavezu čuvanja tajnosti tih podataka.

### Član 10.5. Rok važenja i dopune i izmjene

Pravila za dodjelu kapaciteta unutar dana stupaju na snagu nakon odobrenja nadležnih regulatora i primjenjuju se za dodjelu kapaciteta za 2022. i dalje u oba smjera na granici Bosne i Hercegovine i Srbije.

O bilo kakvim dopunama i izmjenama *Pravila za unutardnevnu dodjelu kapaciteta* *korisnici* moraju da budu obaviješteni tako što će na internet stranicama *NOSBiH-a* i *EMS-a* biti objavlјena odgovarajuća nova verzija ovih pravila. Takvo obavještenje mora da sadrži informaciju o članovima koji su dopunjeni ili izmijenjeni i datum kada nova verzija *Pravila za unutardnevnu dodjelu kapaciteta* stupa na snagu. Osim ukoliko se to ne navede u odgovarajućoj novoj verziji *Pravila za unutardnevnu dodjelu kapaciteta*, u pravilu, nije potrebna nikakva nova registracija i *korisnici* prihvataju nova *Pravila za unutardnevnu dodjelu kapaciteta* dalјim učestvovanjem u postupku dodjele unutardnevnih *kapaciteta*.

### Član 10.6. Zakoni koji se primjenjuju i rješavanje sporova

Svi sporovi između *NOSBiH-a* i *korisnika* koji proisteknu iz ovih *Pravila* *za unutardnevnu dodjelu kapaciteta* će se rješavati isklјučivo po zakonima BiH.

### Član 10.7. Obavještenja

Osim gdje to nije drugačije predviđeno *Pravilima* *za unutardnevnu dodjelu kapaciteta*, bilo koje obavještenje dato na osnovu *Pravila* *za unutardnevnu dodjelu kapaciteta* mora da bude u pismenoj formi i upućeno na adrese navedene u Aneksu 2.

### Član 10.8. Spisak aneksa

Aneks 1 Registracioni formular

Aneks 2 Spisak osoba za kontakt

Aneks 3 Rokovi za unutardnevne procedure

Aneks 4 Registracija na alokacionu platformu

Aneksi 1-4 čine sastavni dio ovih pravila.

# Aneks 1. Registracioni formular

Registracioni formular za učešće u postupku dodjele unutardnevnog kapaciteta na granici BiH - Srbija za period 01.01.20\_\_. god. - 31.12.20\_\_. god.

|  |  |
| --- | --- |
| **Naziv preduzeća/preduzetnika** |  |
| ***EIC-kod*** |  |
| **Adresa, zemlјa** |  |
| **Broj iz privrednog registra**  |  |
| **Ime i prezime ovlašćenog predstavnika** |  |
| **PDV broj** |  |
| **ID broj / PIB** |  |
| **Elektronska adresa** |  |
| **Telefon br.** |  |
| **Faks br.** |  |

Ovim izjavlјujemo da namjeravamo učestvovati u postupku dodjele unutardnevnog kapaciteta na granici BiH-Srbija. Ispunjavamo sve uslove za učešće propisane *Pravilima* *za unutardnevnu dodjelu kapaciteta.* Pročitali smo i u potpunosti prihvatamo sve obveze u skladu sa odredbama i informaciono-tehnološkim uslovima propisanim *Pravilima* *za unutardnevnu dodjelu kapaciteta* koja su objavlјena na internet stranicama *operatora prijenosnih sistema* te se obavezujemo da ćemo postupati u skladu s njima.

Potvrđujemo da se prihvatanje našeg učešća u postupku unutardnevne raspodjele kapaciteta može povući ukoliko se prekrše odredbe iz *Pravila* *za unutardnevnu dodjelu kapaciteta.*

 Za učesnika na tržištu

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Potpis

*Nezavisni operator sistema u BiH* daje saglasnost na Registracioni formular i zavodi ovaj formular pod registarskim brojem:\_\_\_\_\_\_\_\_\_\_\_\_\_\_\_\_\_\_\_

 Za *NOSBiH*

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Potpis

**Dodatak 1 Aneksa**

**Spisak ovlašćenih predstavnika korisnika**

*Korisnik* imenuje slјedeće osobe kao ovlašćene da postupaju u ime *korisnika* :

- za potpisivanje Registracionog formulara

|  |  |  |  |  |
| --- | --- | --- | --- | --- |
| **Ime** | **Telefon br.** | **Mobilni telefon br.**  | **Faks br.** | **Elektronska adresa** |
|  |  |  |  |  |
|  |  |  |  |  |

- za dostavu *Zahtjeva* za *unutardnevni ATC* *dodjelјivaču prijenosnog kapaciteta*

|  |  |  |  |  |
| --- | --- | --- | --- | --- |
| **Ime** | **Telefon br.** | **Mobilni telefon br.** | **Faks br.** | **Elektronska adresa** |
|  |  |  |  |  |
|  |  |  |  |  |
|  |  |  |  |  |

# Aneks 2. Spisak osoba za kontakt

**Registracione formulare** (videti Aneks 1) *učesnici na tržištu* moraju dostaviti *dodjelјivaču prijenosnog kapaciteta*na slјedeću adresu:

**Nezavisni operator sistema u BiH**

**Hifzi Bjelevca 17**

**71000 Sarajevo**

**Bosna i Hercegovina**

Lično dostavlјanje se vrši *radnim danom* od 09:00 i 14:00h (SEV)*.*

Bilo koja potvrda koju izda *dodjelјivač prijenosnog kapaciteta* potvrđuje samo datum i vrijeme prijema tog dokumenta, a ne i tačnost ili ispravnost dokumenta.

*Korisnici* se za ostala pitanja mogu da obrate *dodjelјivaču prijenosnog kapaciteta* preko slјedećih osoba za kontakt:

**Pravila za unutardnevnu dodjelu kapaciteta**

|  |  |  |  |
| --- | --- | --- | --- |
| **Ime** | **Telefon br.** | **Elektronska adresa** | **Faks br.** |
| Bojan Rebić | +387 33 720 458 | b.rebic@nosbih.ba | +387 33 720 495 |

**Registracija *korisnika***

|  |  |  |  |
| --- | --- | --- | --- |
| **Ime** | **Telefon br.** | **Elektronska adresa** | **Faks br.** |
| Dženeta ErovićVera Kapetina | +387 33 720 434+387 33 720 445 | dz.erovic@nosbih.bav.kapetina@nosbih.ba  | +387 33 720 405 |

**Pitanja u vezi sa postupkom unutardnevne raspodjele *kapaciteta* (00:00-24:00)**

|  |  |  |  |
| --- | --- | --- | --- |
|  | **Telefon br.** | **Elektronska adresa** | **Faks br.** |
| Služba za operativno upravlјanje | +387 33 720 497  | dispecer@nosbih.ba | +387 33 720 495  |

# Aneks 3. Rokovi za unutardnevne procedure

Vremenski redoslijed za svaki sat unutardnevnog procesa je opisan u sljedećoj tabeli (H je unutardnevni sat dana D)

|  |  |  |  |  |  |
| --- | --- | --- | --- | --- | --- |
| **Unutardnevni period** | **00:00-24:00**  | **01:00-24:00** | **02:00-24:00** | **…..** | **23:00-24:00** |
| *Unutardnevni ATC* je dostupan na *alokacionoj platformi* (Napomena: stalno se ažurira ) | 18:00 (D-1) | 18:00 (D-1) | 18:00 (D-1) |  | 18:00 (D-1) |
| Vrijeme za dostavlјanje *zahtjeva* (T) | 18:00 (D-1)- 23:00 (D-1) | 18:00 (D-1)- 24:00 (D-1) | 18:00 (D-1)- 01:00 | **…..** | 18:00 (D-1)- 22:00 |
| Vrijeme za *nominaciju* | T+60min | T+60min | T+60min | **…..** | T+60min |
| Potvrda konačnih *nominacija* srpskog i bh. *ITR-a*  | 23:45 (D-1) | 00:45  | 01:45 | **…..** | 22:45 |
| Objava rezultata dodjele unutardnevnih kapaciteta | 18:00 (D+1) | 18:00 (D+1) | 18:00 (D+1) |  | 18:00 (D+1) |

Informacioni sistem koji EMS koristi u unutardnevnom procesu nije raspoloživ od 23:50 do 00:10.

# Aneks 4. Registracija na alokacionu platformu

**Učesnik na tržištu**

|  |  |
| --- | --- |
| **Puni naziv:** |  |
| **EIC kod:** |  |
| **Ovlašćeno lice:** |  |

Učesnik na tržištu zahtijeva:

* postavku (*setup*)
* modifikaciju
* brisanje

korisničkog naloga na alokacionoj platformi za slјedećeg korisnika:

**Korisnik**

|  |  |
| --- | --- |
| **Ime i prezime:** |  |
| **Elektronska adresa:** |  |
| **Telefon:** |  |
| **Elektronska adresa** za *ECAN* razmjenu fajlova sa alokacionom platformom: | **Šalјe** | **Prima** |
|  |  |

Na osnovu pravila za dodjelu kapaciteta, čiji je sadržaj poznat gore navedenom korisniku, korisnik je ovlašćen da vrši operacije na alokacionoj platformi u skladu sa pravima korisnika i u tom slučaju zastupa gore navedenog učesnika na tržištu.

Informacije za prijavlјivanje (korisničko ime i lozinka) biće poslati korisniku na gore navedenu elektronsku adresu (e-mail), a on je obavezan da prilikom prvog prijavlјivanja promijeni lozinku.

Datum \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice učesnika na tržištu Korisnik